شه‌فه‌ق نيوز/ ئه‌نقه‌ره‌ له‌نوو ئاشكراى ئه‌وه‌ كرد وڵاته‌گه‌ى ريز له‌ يه‌كێتى خاكه‌يل سورى ئه‌گرێد و پلان نه‌يرێد ئه‌را داگيركردن به‌شه‌يليگ له‌لى و جه‌خت له‌وه‌يش كرد ك هيزه‌يل توركى وه‌ل ره‌سين ئه‌را چاره‌سه‌ريگ سياسى له‌وه‌ر قه‌يران سورى له‌ناوچه‌ى عه‌فرين ده‌رئه‌چێد.
له‌ى باوه‌ته‌و، به‌كر بوزداغ جيگر سه‌رۆك توركى، وت: ئيمه‌ جوور داگيركه‌ر ناتيمنه‌ ئه‌را ئه‌وراو پلان ئه‌را مه‌ننه‌وه‌ى له‌ورا دانانه‌يم، ئيمه‌ ريز له‌ يه‌كێتى خاكه‌يل سورى ئه‌گريم.
بوزداغ وت: عه‌فرين له‌ تيرۆريسته‌يل پاكه‌و كرديمنه‌و وه‌رده‌واميم له‌ لاوردن مينه‌يل مه‌سه‌له‌ێ گرنگ له‌ئيسه‌ ئه‌وه‌سه‌ رييگ سياسى ئه‌را ده‌چگن له‌ى قه‌يرانه‌ په‌يا بكريه‌ێد ك وه‌په‌ياكردنى يه‌كسه‌ر له‌ورا خوه‌مان كيشيمنه‌و.
